《寄黄超然监丞求山谷像》
宋代·周紫芝

昔人生不恨，幸识元鲁山。平生黄叔度，常在梦想间。

时于绢素中，得见冰雪颜。晚乃客京洛，髯孙始追攀。

眉目真似之，典刑今未刊。昔我在武林，岁月不得闲。

甚欲貌公像，归囊竟空还。迩从同寮家，小轴得细看。

芒鞋方释杖，野服不著冠。尚恐或非真，蠹虫亦少残。

谓言君家本，可借不作难。愿君呼画史，摹写来江干。

孙郎倾盖交，臭味同芝兰。能事亦须趣，勿作水石悭。

君不相我请，幽兴恐易阑。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。